ᱢᱟᱞᱟᱭᱠᱟ ᱜᱳᱭᱮᱞ

ᱢᱟᱞᱟᱭᱠᱟ ᱜᱳᱭᱮᱞ (ᱡᱟᱱᱟᱢ ᱒᱓ ᱚᱠᱴᱚᱵᱚᱨ ᱑᱙᱙᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱥᱩᱴᱟᱨ ᱠᱟᱱᱟᱭ᱾ ᱩᱱᱤ ᱫᱚ ᱥᱠᱳᱴᱞᱮᱱᱰ ᱨᱮᱱᱟᱜ ᱜᱽᱞᱟᱥᱜᱳ ᱨᱮ ᱒᱐᱑᱔ ᱠᱚᱢᱚᱱᱣᱮᱞᱛᱷ ᱜᱮᱢᱥ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱦᱮᱯᱨᱟᱣ ᱨᱮ ᱨᱩᱯᱟᱹ ᱢᱮᱰᱟᱞ ᱮ ᱡᱤᱛᱠᱟᱹᱨ ᱞᱮᱱᱟ᱾ ᱩᱱᱤ ᱫᱚ ᱡᱚᱛᱚ ᱠᱷᱚᱱ ᱠᱚᱢ ᱩᱢᱮᱨ ᱨᱮ ᱢᱮᱰᱟᱞ ᱮ ᱡᱤᱛᱠᱟᱹᱨ ᱞᱮᱱᱟ᱾

ᱠᱮᱨᱤᱭᱚᱨ

᱒᱐ ᱥᱟᱞ ᱩᱢᱮᱨ ᱨᱮ, ᱜᱳᱭᱮᱞ ᱫᱚ ᱑᱖ ᱜᱟᱱ ᱡᱮᱜᱮᱛᱟᱹᱨᱤ ᱢᱮᱰᱟᱞ ᱮ ᱦᱟᱛᱟᱣ ᱟᱠᱟᱫᱟ᱾ ᱩᱱᱤ ᱫᱚ ᱒᱐᱐᱘ ᱨᱮ ᱟᱡᱟᱜ ᱥᱩᱴᱤᱝ ᱠᱮᱨᱤᱭᱚᱨ ᱮ ᱮᱛᱚᱦᱚᱵ ᱞᱮᱫᱟ᱾ ᱒᱐᱑᱒ ᱨᱮ, ᱜᱳᱭᱮᱞ ᱫᱚ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱦᱮᱯᱨᱟᱣ ᱨᱮ ᱥᱤᱱᱤᱭᱚᱨ ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱟᱱᱥᱤᱯ ᱨᱮ ᱨᱩᱯᱟᱹ ᱢᱮᱰᱟᱞ ᱮ ᱡᱤᱛᱠᱟᱹᱨ ᱞᱮᱱᱟ᱾ ᱚᱱᱟ ᱥᱮᱨᱢᱟ ᱨᱮᱜᱮ, ᱩᱱᱤ ᱫᱚ ᱪᱤᱱ ᱨᱮ ᱮᱥᱤᱭᱟᱱ ᱮᱭᱟᱨ ᱜᱟᱱ ᱪᱟᱢᱯᱤᱭᱟᱱᱥᱤᱯ ᱨᱮ ᱦᱚᱸ ᱡᱩᱱᱤᱭᱚᱨ ᱠᱮᱴᱮᱜᱚᱨᱤ ᱨᱮ ᱨᱩᱯᱟᱹ ᱮ ᱡᱤᱛᱠᱟᱹᱨ ᱞᱮᱱᱟ᱾ ᱛᱮᱦᱨᱟᱱ ᱨᱮ ᱦᱩᱭ ᱟᱠᱟᱱ ᱒᱐᱑᱓ ᱨᱮᱱᱟᱜ ᱤᱵᱷᱮᱱᱴ ᱨᱮ, ᱜᱳᱭᱮᱞ ᱫᱚ ᱑᱙᱗.᱗ ᱯᱚᱭᱮᱱᱴ ᱠᱟᱛᱮ ᱭᱩᱛᱷ ᱥᱮᱠᱥᱚᱱ ᱨᱮ ᱥᱚᱱᱟ ᱢᱮᱰᱟᱞ ᱮ ᱡᱤᱛᱠᱟᱹᱨ ᱞᱮᱱᱟ᱾

᱒᱐᱑᱔ ᱠᱚᱢᱚᱱᱣᱮᱞᱛᱷ ᱜᱮᱢᱥ ᱨᱮ, ᱩᱱᱤ ᱫᱚ ᱨᱩᱯᱟᱹ ᱢᱮᱰᱟᱞ ᱮ ᱡᱤᱛᱠᱟᱹᱨ ᱞᱮᱱᱟ, ᱡᱟᱦᱟᱸ ᱨᱮ ᱑᱙᱗.᱑ ᱯᱚᱭᱮᱱᱴ ᱮ ᱟᱨᱡᱟᱣ ᱞᱮᱫᱟ᱾ ᱩᱱᱤ ᱫᱚ ᱠᱟᱱᱟᱰᱟ ᱨᱤᱱᱤᱡ ᱰᱳᱨᱳᱛᱷᱤ ᱞᱩᱰᱣᱤᱜ ᱫᱚ ᱵᱨᱳᱸᱡᱽ ᱢᱮᱰᱟᱞ ᱛᱮᱭ ᱟᱠᱟᱫ ᱫᱚᱦᱚ ᱠᱮᱫᱮᱭᱟ᱾ ᱩᱱᱤ ᱫᱚ ᱒᱐᱑᱔ ᱨᱮ ᱠᱩᱣᱮᱛ ᱨᱮ ᱮᱥᱤᱭᱟᱱ ᱪᱟᱢᱯᱤᱭᱟᱱᱥᱤᱯ ᱨᱮ ᱦᱚᱸ ᱵᱨᱳᱸᱡᱽ ᱮ ᱡᱤᱛᱠᱟᱹᱨ ᱞᱮᱱᱟ᱾ ᱒᱐᱑᱕ ᱨᱮ ᱱᱟᱣᱟ ᱫᱤᱞᱞᱤ ᱨᱮ ᱕᱙ ᱟᱜ ᱡᱟᱹᱛᱤᱭᱟᱹᱨᱤ ᱥᱩᱴᱤᱝ ᱪᱟᱢᱯᱤᱭᱟᱱᱥᱤᱯ ᱨᱮ, ᱩᱱᱤ ᱫᱚ ᱑᱐-ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱤᱵᱷᱮᱱᱴ ᱨᱮ ᱵᱨᱳᱸᱡᱽ ᱢᱮᱰᱟᱞ ᱮ ᱟᱨᱡᱟᱣ ᱞᱮᱫᱟ᱾ ᱜᱳᱭᱮᱞ ᱨᱤᱱ ᱠᱳᱪ ᱫᱚ ᱢᱳᱦᱤᱱᱫᱚᱨ ᱞᱟᱞ ᱟᱨ ᱜᱩᱨᱡᱤᱛ ᱥᱤᱝ ᱠᱟᱱᱟᱠᱤᱱ᱾

ᱯᱟᱨᱥᱚᱱᱟᱞ ᱞᱟᱭᱤᱯ

ᱜᱳᱭᱮᱞ ᱫᱚ ᱡᱚᱠᱷᱚᱱ ᱩᱱᱤ ᱫᱚ ᱖ ᱪᱟᱱᱚᱪ ᱨᱮᱭ ᱛᱟᱦᱮᱸ ᱠᱟᱱᱟ ᱩᱱ ᱡᱚᱠᱷᱚᱱ ᱟᱥᱲᱟ ᱪᱟᱞᱟᱜ ᱮ ᱵᱚᱸᱫᱽ ᱠᱮᱫᱟ᱾ ᱑᱖ ᱥᱮᱨᱢᱟ ᱩᱢᱮᱨ ᱨᱮ, ᱠᱤᱥᱳᱨᱤ ᱛᱤᱱᱟᱹᱜ ᱜᱟᱱ ᱠᱤᱥᱳᱨ ᱮᱭᱟᱨ ᱛᱟᱦᱮᱸ ᱠᱟᱱ ᱨᱮᱦᱚᱸ ᱥᱩᱴᱤᱝ ᱞᱟᱹᱜᱤᱫ ᱟᱹᱰᱤ ᱜᱟᱹᱦᱤᱨ ᱫᱩᱞᱟᱹᱲ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱥᱳᱥᱟᱞ ᱢᱮᱰᱤᱭᱟ ᱟᱨ ᱥᱮᱞᱯᱷᱳᱱ ᱨᱮ ᱟᱹᱰᱤ ᱰᱷᱮᱨ ᱛᱟᱦᱮᱸ ᱠᱟᱱᱟ᱾ ᱟᱡ ᱵᱟᱵᱟ ᱫᱚ ᱯᱟᱧᱡᱟᱵᱽ ᱨᱮ ᱢᱤᱫ ᱯᱩᱞᱤᱥ ᱚᱫᱷᱤᱠᱟᱨᱤ ᱠᱟᱱᱟᱭ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ